Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/ 05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 40. Statuta Grada Delnica (SN GD 2/21), Gradsko vijeće Grada Delnica na sjednici održanoj 23. prosinca 2023. donosi

**ODLUKU O NAMJENI POSLOVNIH PROSTORA NA TRŽNICI U DELNICAMA, TRG 138. BRIGADE HV 2C**

**Članak 1.**

Poslovni prostori unutar tržnice u Delnicama, Trg 138. brigade HV 2C smješteni su u zatvorenom dijelu tržnice i dijele se na tri lokala. Lokal A ukupne je površine od 37,35 m2 a sastoji se od prodajnog dijela površine 24,11 m2 sa spremištem od 5,34 m2 te izdvojenim spremištem od 7,90m2. Lokal B ukupne je površine od 14 m2, te Lokal C ukupne površine od 6,88 m2.

**Članak 2.**

Namjena poslovnih prostora iz članka 1. ove Odluke utvrđuje se kako slijedi:

* Lokal A - prodaju pretežito voća i povrća te ostalih prehrambenih proizvoda,
* Lokal B – prodaja pretežito mesa i mesnih prerađevina te ostalih prehrambenih proizvoda
* Lokal C – prodaja ostalih prehrambenih i poljoprivrednih proizvoda te njihovih prerađevina.

**Članak 3.**

Odluka stupa na snagu u roku osam dana od dana donošenja i objavit će se mrežnim stranicama Grada Delnica.

KLASA: 372-01/23-01/03

URBROJ: 2170-6-40-4-22-1

Delnice, 21. prosinca 2023. godine

Gradsko vijeće Grada Delnica

Predsjednica

Ivana Pečnik Kastner, v.r.